**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 16.05.2019, ora 08.00 –17.05.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 17.05.2019, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis la 16.05.2019, la ora 11.30, atenţionarea hidrologică nr. 13 – COD GALBEN, valabilă în intervalul 16.05.2019, ora 14.00 -17.05.2019, ora 14:00, vizând producerea de scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri, cu posibile depășiri ale COTELOR DE ATENŢIE** pe râurile din bazinele hidrografice: Vişeu, Iza, Someşul Mare, Mureş, Jiu, Olt, Vedea, Argeş, Ialomiţa**. Fenomenele se pot produce cu probabilitate și intensitate mai mare ȋn intervalul 16.05.2019 ora 22:00 – 17.05.2019 ora 06:00 pe unele râuri mici din judeţele: Gorj, Vâlcea şi Argeş.**

Această atenţionare hidrologică a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: Argeş, Bistriţa-Năsăud, Braşov, Dâmboviţa, Dolj, Giurgiu, Gorj, Harghita, Hunedoara, Ilfov, Maramureş, Mehedinţi, Mureş, Olt, Prahova, Sibiu, Teleorman şi Vâlcea (18 prefecturi) – COD GALBEN.*

**Debitele au fost în creștere, ca urmare a** precipitațiilor căzute în interval și propagării, pe râurile din bazinele: Vişeu, Iza, Someş (exceptând Someşul Mic), Târnave, Jiu, Olt, Argeş, Prut, bazinele superioare ale Mureşului, Ialomiţei, cursul mijlociu şi inferior al Bârladului şi cursurile inferioare ale Crasnei, Begăi, Timişului, Sucevei, Moldovei şi Bistriţei.

Pe celelalte râuri debitele au fost în scădere, exceptând cursul mijlociu şi inferior al Ialomiţei şi râurile din Dobrogea, unde au fost relativ staţionare.

Debitele se situează la valori cuprinse între 40-90% din normalele lunare, mai mari (în jurul şi peste mediile multianuale lunare) pe râurile din bazinele hidrografice: Vișeu, Iza, Tur, Someș, Crasna, Barcău, Crişul Repede (curs superior), Crișul Alb, Mureș (exceptând Arieșul), Bega, Timiș, Bârzava, Moraviţa, Caraș, Nera, Jiu, Siret, Prut, pe cursurile superioare ale Buzăului şi Trotuşului, pe cursurile mijlocii şi inferioare ale Moldovei şi Bârladului şi pe cursurile inferioare ale Sucevei, Jijiei şi Bahluiului.

Din datele primite până la ora 6:00, se situează peste:

 **-** **COTELE DE INUNDAŢIE râul** Budac la staţia hidrometrică Budacul de jos (190+18)-jud.BN;

**-** **COTELE DE ATENŢIE** râurile la staţiile hidrometrice: Şieu – Domneşti (210+70)-jud.BN, Şieu – Şintereag (200+7)-jud.BN, Dipşa – Viile Tecii (230+20)-jud.BN, Nirajul Mic – Miercurea Nirajului (250+40)-jud.MS, Bega Veche – Pischia (100+44)-jud.TM, Moravița – Moravița (250+79)-jud. TM, Bârzava – Partoş (50+72)-jud.TM şi Prut – Oancea (440+)-jud.BT.

 În interval s-a situat peste **COTA DE ATENŢIE** râul Bughea la staţia hidrometrică Bughea de Jos (150+11)-jud.AG.

 Este în vigoare **Atenţionarea Hidrologică Nr. 13 din 16.05.2019.**

În interval au fost emise **2 Avertizări Hidrologice pentru Fenomene Imediate şi 2 Atenţionări Hidrologice pentru Fenomene Imediate.**

**Debitele vor fi în creștere, ca urmare a** precipitațiilor prognozate și propagării, pe râurile din bazinele: Vişeu, Iza, Someş (exceptând Someşul Mic), Târnave, Jiu, Olt, Argeş, Prut, bazinele superioare şi mijlocii ale Mureşului şi Ialomiţei şi cursul inferior al Bârladului.

 Pe celelalte râuri debitele vor fi în scădere, exceptând cursul inferior al Ialomiţei şi râurile din Dobrogea, unde vor fi relativ staţionare.

 Sunt posibile scurgeri importante pe versanți, torenți, pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din nordul, centrul şi sudul ţării, cu posibile depășiri ale **COTELOR DE ATENŢIE**, ca urmare a precipitaţiilor căzute în interval, celor prognozate şi propagării.

 Se vor mai situa peste **COTELE DE ATENŢIE**, prin propagare, râurile din bazinul Someşului Mare, Mureşului, Begăi, Moraviţei, Bârzavei şi pe cursul inferior al Prutului.

 Se menţine în vigoare **Atenţionarea Hidrologică Nr. 13 din 16.05.2019.**

**DUNĂRE**

**Debitul la intrarea în ţară** (secţiunea Baziaş) în intervalul 16.05.-17.05.2019 **a fost în creştere, având valoarea de 8300 m3/s**, peste media multianuală a lunii **mai (7250 m3/s).**

**În aval de Porţile de Fier debitele au fost în creștere.**

**Debitul la intrarea în ţară** (secţiunea Baziaş) **va fi în creştere (8800 m3/s).**

**În aval de Porţile de Fier debitele vor fi în creştere**.

**2.** **Situaţia meteorologică în intervalul 16.05.2019, ora 08.00 –17.05.2019, ora 06.00**

**A.N.M.** a emis la 16.05.19, ora 10:00, o **Informare Meteorologică vizând manifestări de instabilitate atmosferică pentru cea mai mare parte a ţării şi o Atenţionare Cod Galben vizând cantități de apă însemnate, manifestări de instabilitate atmosferică accentuată, după cum urmează:**

**INFORMARE METEOROLOGICĂ**: **În intervalul menționat, în cea mai mare parte a țării, vor fi perioade cu instabilitate atmosferică, ce se va manifesta prin averse ce vor avea și caracter torențial, frecvente descărcări electrice, intensificări de scurtă durată ale vântului, vijelie și izolat grindină. Cantitățile de apă vor depăși, în perioade scurte de timp sau prin acumulare, 15...25 l/mp și pe arii restrânse 35...40 l/mp.**

 **ATENŢIONARE METEOROLOGICĂ Cod Galben:**

**- În județele Gorj, Vâlcea, Argeș, Dâmbovița, Olt, Teleorman, Giurgiu și zona de munte a județelor Prahova, Brașov, Sibiu, Alba și Hunedoara se vor semnala averse, ce vor avea și caracter torențial, descărcări electrice, intensificări ale vântului, vijelie și grindină. Cantitățile de apă vor depăși 25 l/mp și pe arii restrânse 40...50 l/mp.**

***Notă:*** *În funcţie de evoluţia şi intensitatea fenomenelor meteorologice, Administraţia Naţională de Meteorologie va actualiza prezentul mesaj prin avertizări de vreme severă imediată.*

Aceste 2 Mesaje: **Informarea Meteorologică şi ATENŢIONAREA METEOROLOGICĂ Cod Galben** au fost transmise de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către următoarele Comitetele Judeţene pentru Situaţii de Urgenţă:*

***-*** *Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Tulcea, Vaslui, Vâlcea, Vrancea Şi Municipiul Bucureşti**(Toate prefecturile - 42 de prefecturi);*

***-*** *Argeş, Dâmboviţa, Giurgiu, Gorj, Olt, Teleorman şi Vâlcea; (7 prefecturi) –COD Galben.*

***şi zona de munte a judeţelor -*** *Alba, Braşov, Hunedoara, Prahova şi Sibiu (5 prefecturi) - COD Galben.*

**În ţară,** vremea s-a menținut în general instabilă dar și rece pentru această dată, în cea mai mare parte a teritoriului, chiar deosebit de rece în vest și în centru, unde abaterile față de mediile climatologice au fost de până la 8...9 grade. Înnorările accentuate au persistat în cea mai mare parte a țării, exceptând estul și sud-estul, unde au fost temporare. Pe arii extinse s-au semnalat averse, acestea fiind însoțite local de frecvente descărcări electrice în sudul teritoriului. Ploile au avut și caracter torențial astfel că în intervale scurte de timp sau prin acumulare cantitățile de apă înregistrate au depășit pe arii restrânse în Oltenia, vestul Munteniei și zona Carpaților Meridionali 15...20 l/mp și cu totul izolat 50 l/mp în județul Gorj la stația meteorologică Târgu-Jiu unde au fost consemnate și căderi de grindină. Vântul a suflat slab și moderat, cu intensificări temporare la munte, cu precădere la altitudini mari, dar de scurtă durată și în timpul ploilor. Temperaturile maxime s-au încadrat între 12 grade Huedin și 26 de grade la Cernavodă și Hârșova, iar la ora 06.00 erau 8 grade la Întorsura Buzăului, Joseni, Sfântu Gheorghe(CV) și Șiria(în județul Arad) și 15 grade la Constanța-dig și Gura Portiței. La ora 21.00 stratul de zăpadă măsura la munte, în platformele stațiilor meteorologice până la 167 cm la stația meteorologică Bâlea-Lac. Spre sfârșitul intervalului pe spații restrânse în nord-est a fost ceață.

**OBSERVAȚII** - *De ieri dimineață, de la ora 06.00, au fost în vigoare 4 mesaje privind fenomene meteorologice periculoase imediate și anume 1 avertizare cod portocaliu emisă de SRPV Craiova și 3 atenționări cod galben, dintre care 2 emise de SRPV Craiova și 1 de SRPV Bacău.*

**La Bucureşti,** vremea s-a menținut în general instabilă dar și mai rece decât în mod normal pentru această dată din an, chiar dacă față de ziua anterioară valorile de temperatură diurne au marcat o ușoară creștere. Temporar, înnorările au fost accentuate, iar începând cu orele serii s-au semnalat averse și descărcări electrice. Vântul a suflat slab și moderat. Temperatura maximă a fost de 20 de grade la Afumați și 21 de grade la Băneasa și Filaret, iar la ora 06.00 se înregistrau 11 grade la Băneasa și 13 grade la Afumați și Filaret.

**3. Prognoza meteorologică în intervalul 17.05.2019, ora 08.00 –18.05.2019, ora 08.00**

**În ţară,** vremea se va încălzi față de intervalul anterior. **În vestul și sud-vestul țării, cerul va avea înnorări temporar accentuate și vor fi averse, descărcări electrice și intensificări de scurtă durată ale vântului, cu precădere în cursul zilei. În restul teritoriului, manifestări ale instabilității atmosferice se vor semnala local, mai ales după-amiaza și noaptea. Izolat vor fi căderi de grindină. Cantitățile de apă vor depăși, în perioade scurte sau prin acumulare, 15...25 l/mp și pe arii restrânse 35 l/mp.** Temperaturile maxime se vor încadra între 18 grade în Dealurile de Vest și 28 de grade în regiunile estice, iar cele minime vor fi cuprinse între 7 și 17 grade, ușor mai coborâte în estul Transilvaniei.

**La Bucureşti,** vremea se va încălzi, devenind normală termic. Cerul va fi variabil, cu înnorări temporar accentuate începând din orele după-amiezii astfel încât se vor semnala averse, descărcări electrice și intensificări de scurtă durată ale vântului. Temperatura maximă va fi de 24...25 de grade, iar cea minimă de 13...14 grade.

**4. Buletin nivometeorologic valabil pentru masivele Bucegi şi Făgăraş, masivele Țarcu – Godeanu, masivul Parâng - Șureanu, Munții Vlădeasa – Muntele Mare şi pentru Grupa Nordică a Carpaților Orientali (zona Munțiilor Călimani – Bistriței - Ceahlău),**

**emis pentru perioada 16 mai 2019, ora 21.00 – 20 mai 2019, ora 21.00, PENTRU ALTITUDINI MAI MARI DE 1800 m.**

**TABEL RISCURI DE AVALANŞE PENTRU ALTITUDINI MAI MARI DE 1800 m**

**Buletin**

|  |  |
| --- | --- |
| ***Masive:*** | ***PESTE 1800 m*** |
| **FĂGĂRAŞ şi BUCEGI** | **RISC MODERAT (2)** |
| **PARÂNG - Șureanu ȚARCU – GODEANU şi Grupa Nordică a Carpaților Orientali****(zona Munților Rodnei) şi Grupa Centrală a Carpaților Orientali (zona Munțiilor Călimani – Bistriței - Ceahlău)** | **RISC REDUS (1)** |

**Evoluția vremii în ultimele 3 zile:**

Vremea a fost relativ caldă. Cerul a fost noros și pe arii relativ extinse s-au semnalat precipitații sub formă de ploaie și trecător de lapoviță pe crestele din Meridionali. Vântul a suflat slab și moderat, cu intensificări ce au depășit 50-60 km/h în zonele înalte și peste 100-120 km/h în zona de creastă din Carpații Meridionali. S-a semnalat temporar ceață. Stratul de zăpadă a scăzut în toate masivele, iar sub 1800 m este topit.

**Grosimea stratului de zăpadă în 16.05.2019, ora 15.00:**

Carpații Meridionali: 169 cm Bâlea-Lac, 130 cm Vf. Omu, 17 cm Vf. Țarcu

Carpații Orientali: Vf. Ceahlău Toaca 7 cm.

**EVOLUŢIA VREMII ÎN INTERVALUL: 16.05.2019, ora 21.00 – 20.05.2019, ora 21.00:**

Vremea va fi în general instabilă. Cerul va fi temporar noros. Temporar se vor semnala ploi care vor avea și caracter de aversă, însoțite și de decărcări electrice. Cantitățile de apă vor depăși pe arii restrânse 15-20 l/mp și izolat sau cumulat în întreg intervalul 30-40 l/mp. Vântul va sufla slab și moderat, cu intensificări temporare din sector sud-estic cu viteze ce vor atinge și depăși 60-70 km/h. Trecător se va semnala ceață.

**Temperaturi prognozate:**

 Peste 1800 m: temperaturi minime: 1 la 7 gr.C; temperaturi maxime: 6 la 13 gr.C

Sub 1800 m: temperaturi minime: 5 la 10 gr.C; temperaturi maxime: 13 la 20 gr.C.

 **STABILITATEA şi EVOLUŢIA STRATULUI de ZĂPADĂ:**

 **a). în masivul Făgăraș şi Bucegi:**

**La altitudini mai mari de 1800 m: RISC MODERAT (2)**

Vremea caldă și ploile, local însemnate cantitativ, vor accelera topirea zăpezilor, apa rezultată pătrunzând în strat și umezindu-l suplimentar. Pe pantele suficient de înclinate, se vor semnala curgeri și avalanşe de topire ce pot antrena și straturi din profunzime acolo unde depozitele sunt mai însemnate, riscul fiind amplificat la supraîncărcări oricât de mici.

 **b). în masivul Bucegi şi Parâng – Șureanu, în masivele Țarcu – Godeanu, în Grupa Nordică a Carpaților Orientali (zona Munților Rodnei) şi în Grupa Centrală a Carpaților Orientali (zona Munțiilor Călimani – Bistriței - Ceahlău):**

**La altitudini mai mari de 1800 m: RISC REDUS (1)**

Stratul de zăpadă este de dimensiuni destul de reduse, dar în zonele cu depozite mai însemnate, sub acțiunea unor supraîncărcări mari, a vremii calde și a ploilor, local însemnate cantitativ, se mai pot declanșa curgeri și avalanșe mici de topire, care doar în cazuri izolate pot antrena întregul strat existent, în special pe pantele cele mai înclinate.

 **Notă:**

**RISC MODERAT -** cod galben (**2**) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**ABA Buzău Ialomiţa revine** cuinformaţii referitoare la poluarea accidentală de la 31.01.2019, ora 09.20, cu cca 150 l ţiţei brut şi apă de zăcământ, la confluenţa pârâului Tisa cu râul Cricovul Dulce pe o lungime de 50m, amonte de confluenţa pârâului Tisa cu râul Cricovul Dulce şi aval pe o lungime de circa 200m şi 5 mp de sol, în Municipiul Moreni, judeţul Dâmboviţa, cauzată de coroziunea conductei (Linia de pompare de 6 ţoli) de la parc Colibaşi la Depozit Sud III Moreni, aparţinând S.C. OMV Petrom SA. Data închiderii incidentului de mediu: 10.05.2019.

**Măsuri propuse pentru prevenirea producerii pe viitor a unor evenimente similare:** Verificarea periodică a conductelor și instalațiilor, verificarea și înlocuirea acolo unde este necesar, a aparatelor de măsură și control pentru a avea permanent controlul asupra parametrilor de curgere a lichidului prin conducte; izolarea prin plastifiere a conductelor în zonele critice pentru eliminarea riscului de poluare din cauza coroziunii.

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate la 15.05.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**IGSU** a informat telefonic despre **producerea, la 16.05.2019, a unui incendiu ca urmare a unei explozii a unui obuz dezafectat, la la fabrica de armament din Băbeni. O persoană din incinta unităţii a decedat, ieri, 16.05.2019, orele 14.30**. Se va reveni cu informaţii suplimentare.

1. **În domeniul solului şi vegetaţiei**

**GNM CJ Argeş** informează despre **o poluare cu 200 litri apă sărată şi 100 litri ţiţei pe 20 mp şanţ şi 100ml DJ, în loc. Cocu, jud. Argeş, la 16.05.2019, ora 08.30**, datorită blocării unui ventil pe conducta OMV Petrom. Se remediază avaria.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 15.05.2019 - 16.05.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE